पक्कै पनि पूर्ण जी । नेपालमा दुई ठूला कम्यूनिष्ट पार्टी नेकपा एमाले र माववादी केन्द्र एकिकरण हुने कुराले हामीहरू अत्यन्त खुसी भई रहेका छौं । नेपालमा कम्युनिष्ट पार्टी स्थापना भएको सात दशक पछि अाज देश कम्यूनिष्टमय हुँदै झण्डै दुई तिहाई बहुमत सहित सरकार निर्माण हुने क्रममा छ । कम्यूनिष्ट शक्तीहरू एक नभए सम्म नेपालमा कुनै पनि विकाश निर्माण र जनताका हक अधिकारहरू स्थापना हुनै नसक्ने निचोडका साथ हुन लागेको य‍ी दुई ठूला कम्यूनिष्ट पार्टीहरूको एकतामा थप सकरात्मक नै छ दवावको हिसावले पनि हामी प्रवासका नेकपा एमाले तथा माओवादी केन्द्र प्रवास संगठनहरू एक हुनुले ठूलै महत्व राख्दछ ।
